kardosdrur/scandi-wiki huggingface dataset:
Mathias Hamborg Wilhjelm

Mathias Hamborg Wilhjelm (født 6. december 1796 i Holtug, død 21. marts 1868 på Øllingsø) var en dansk godsejer.

Han var søn af Mathias Jacobsen Wilhjelm, kom november 1811 på kontoret hos sportelkasserer og kontorchef Frederik Christian Smith, hans onkel, og kort efter hos stadsmægler Herløv, blev 1815 exam. jur. og ægtede 6. april 1827 i Maribo Diderikke "Rikke" Georgia Seehusen (28. januar 1798 på Øllingsø - 11. februar 1851 sammesteds), datter af ejer af Øllingsø, kammerråd Jørgen Henrich Seehusen og Diderica Lønborg og blev dermed ejer af Øllingsø.

Wilhjelm blev 1832 virkelig kammerråd, 1843 justitsråd og 6. oktober 1853 Ridder af Dannebrog. Han var 1829-45 tiendekommissær for Lolland; 1835-36, 1838 og 1840 medlem af stænderforsamlingen for Østifterne i Roskilde som repræsentant for sædegårdsejerne i Lolland-Falsters Stift, 1842 suppleant; 1841 medstifter af Sparekassen, senere kaldet Lollands Spare- og Laanebank, Nakskov, og var medlem af dens direktion til 1865; medlem af, senere formand for Græshave-Gloslunde Sogneråd og blev 1842 medlem af Maribo Amtsråd.

Ved fundats af februar 1879 oprettede hans børn og svigerbørn et legat under forældrenes navn.

Kilder 
Danske Jurister 1736-1936.

Godsejere fra Danmark
Jurister fra Danmark
Riddere af Dannebrog
Danskere i 1800-tallet
Stænderdeputerede fra Østifterne
Sognerådsformænd fra Danmark
Amtsrådsmedlemmer
Bankdirektører fra Danmark
Mathias Hamborg
Federigo Fiorillo

Federigo Fiorillo (født 1755 i Braunschweig - 1823) var en tysk violinist og komponist. 

Søn af en Neapolitaner, Ignazio F., der en tid lang var kapelmester i Braunschweig og Kassel. 1783 var F. kapelmester i Riga, optrådte 1785 i Paris og gik 1788 til London, hvor hans sidste optræden fandt sted 1794. Efter den tid kender man så godt som intet til hans liv eller virksomhed, kun ved man, at han 1823 opholdt sig i Paris. Af hans talrige kompositioner er der kun en samling etuder for violin, der har overlevet ham.

Kilder 

Komponister fra Tyskland
Violinister fra Tyskland
Tyskere i 1700-tallet
Tyskere i 1800-tallet
Salmonsens
Thorleif Dahl

Thorleif Brandtmann Dahl (17. marts 1891 i Kristiania – 5. september 1967 sammesteds) var en norsk reklamemand, forlægger, filolog og mæcen.

Han var uddannet historiker ved Det Kgl. Frederiks, med hovedopgave om Balkan. Kort efter Første Verdenskrig arbejdede han i et år som lærer for norske elever ved Lycée Corneille i Rouen. I 1920 begyndte han som sekretær i Utenriksdepartementet, men efter at hans ældre bror Georg Sverdrup Dahl døde i 1922, følte han sig forpligtet til at videreføre det reklamebureau, som broren havde etableret, Sverdrup Dahl A/S, en opgave han gik ind til med stor energi. Firmaet koncentrerede sig først om biografreklamer, men under Anden Verdenskrig begyndte han at satse mere på forlæggervirksomhed. Forretningsdriften fortrængte dog aldrig hans stærke interesse for kunst, kultur og folkeoplysning. Hans succes i forretningslivet gjorde det muligt for ham at donere betydelige midler til disse formål.

Han var redaktør for Aschehougs verdenshistorie fra 1953 til 1958 og Vårt folks historie fra 1961 til 1964. Dahl var optaget af at den klassiske litteratur skulle oversættes til moderne norsk riksmål, og at riksmålsbevægelsen skulle mobilisere mod samnorsktilhængernes fremstød, og oprettede i 1956 en fond som skulle udgive klassisk litteratur under vignetten «Thorleif Dahls Kulturbibliotek». Grundkapitalen var værdipapirer for 200 000 NOK. Fondet blev etableret som en stiftelse knyttet til Det Norske Akademi for Sprog og Litteratur. Med de midler Dahl stillede til rådighed har en række værker, både gammelnorsk litteratur og klassiske værker fra oldtiden, middelalderen og nyere tid indtil 1800, blevet udgivet på norsk. Det Norske Akademis Pris til minne om Thorkild Dahl er opkaldt efter ham.

Ekstern henvisning 
 Thorleif Dahls Kulturbibliotek 50 år

Filologer fra Norge
Forlæggere fra Norge
Nordmænd i 1900-tallet
Personer fra Oslo
Better the Devil You Know

"Better the Devil You Know" er en sang af den australske sangerinde Kylie Minogue fra hendes trejde album Rhythm of Love (1990). Sangen blev skrevet og produceret af Stock, Aitken og Waterman, som var også de eneste producenter og sangskrivere af Minogues to første albums.

Udgivelse 
Sangen blev udgivet som albummets første single den 30. april 1990 af Mushroom Records. Musikalsk ligesom hendes andre sange, "Better the Devil You Know" er en dance-pop sang som indeholder små elementer af electronica, synthpop og disco-påvirkninger.

"Better the Devil You Know" er Minogues femte single som nåede andenplatsen på hitlisten for to uger. Sangen tilbragt ti uger på hitlisterne og blev certificeret sølv af British Phonographic Industry med salg på over 200.000 eksemplarer. I Australien nåede sangen nummer fem på ARIA Charts og senere nummer fire. Sangen blev certificeret guld af Australian Recording Industry Association med salg på over 35.000 eksemplarer.

Sangen var ikke vellykket i New Zealand og nåede nummer 34. I Frankrig nåede sangen nummer 38 og et par uger nåede senere nummer 13. Sangen opholdt sig på hitlisterne for seksten uger. I Nederlandene nåede sangen nummer 96. Sangen var meget vellykket i dette land og senere nåede nummer 16 på hitlisterne. Den tilbragte i alt tretten uger på hitlisterne. Sangen havde en moderat succes i andre europæiske lande, herunder Østrig, Danmark og Schweiz.

Musikvideo 
Musikvideoen for sangen blev filmet i Melbourne, Australien. Videoen viser Minogue i meget milde seksuelt orienterede scener. Den vakte kontrovers fordi den viste Minogue i en mere moden image end videoer fra tidligere år.

Format og sporliste 
CD single
 "Better the Devil You Know" – 3:52
 "Better the Devil You Know" (Mad March Hare Mix) – 7:09
 "I'm Over Dreaming (Over You)" (7" Mix) – 3:21

7" single
 "Better the Devil You Know" – 3:52
 "I'm Over Dreaming (Over You)" (7" Mix) – 3:21

12" single
 "Better the Devil You Know" (Mad March Hare Mix) – 7:09
 "I'm Over Dreaming (Over You)" (Extended Mix) – 4:54

Hitliste

Certificering

Referencer

Eksterne henvisninger 
Better the Devil You Know på Allmusic
Officiel tekst

Kylie Minogue-sange
Singler fra 1990
Grand Prix Cycliste de Montréal 2013

Grand Prix Cycliste de Montréal 2013 er den 4. udgave af det canadiske cykelløb Grand Prix Cycliste de Montréal. Løbet vil blive afholdt 15. september 2013 i Montreal. Det er løb nummer 26 ud af 29 i UCI World Tour 2013.

Rytterne skal køre 17 omgange på en 12,1 km lang rute i centrum af Montreal. Start og mål er på Mount Royal, umiddelbart vest fra byens centrum. Ruten er meget kuperet og i alt skal rytterne køre 205,7 km.

Løbet bliver afholdt to dage efter GP Québec, som også er en del af World Touren og har Groupe Serdy, et canadisk tv-selskab, som ejer.

Deltagende hold 
Fordi GP Montréal er en del af UCI World Tour, er alle 18 UCI ProTour-hold automatisk inviteret og forpligtet til at sende et hold. Derudover kan løbsarrangøren invitere et antal hold fra lavere rækker.

UCI World Tour 
Grand Prix Cycliste de Montréal er i kategori 4 på UCI World Tour 2013 og giver følgende point til det samlede årsresultat:

Eksterne henvisninger 
 Grand Prix Cycliste de Montréal  på protourquebecmontreal.com

Referencer 

UCI World Tour 2013
Grand Prix Cycliste de Montréal
London League 1901-02

London League 1901–02 var den sjette sæson af den engelske fodboldliga London League. Ligaen havde deltaglse af 26 hold fordelt på tre divisioner, som alle spillede en dobbeltturnering alle-mod-alle. Denne sæson bød på nyskabelsen Premier Division, der var blevet bygget ovenpå de to hidtidige divisioner, og som bestod af fem af de stærkeste London-klubbers førstehold. Premier Division blev vundet af West Ham United FC, som dermed vandt ligaen for anden gang – klubbens første titel blev vundet i sæsonen 1897-98 under navnet Thames Ironworks FC.

De fem hold i Premier Division spillede også i andre ligaer denne sæson. Woolwich Arsenal FC spillede i Football League Second Division, mens de fire andre hold spillede i både Southern League og Western Football League.

Resultater

Premier Division

Division One

Division Two

Kilder / eksterne henvisninger 
 Non-League Matters - London League 1896-1910  
 Football Club History Database

Noter 

Sæsoner i London League
Fodbold i 1901
Fodbold i 1902
Busket

Et busket (også bosket, fra fr. bosquet, af ital. boschetto "lille skov", egentlig diminutiv til busk) er en samling af
buske, af og til med enkelte lavere træer i
midten. De finder rig anvendelse såvel i
småhaver som parkanlæg.

Kilde 
  af Leopold Helweg

Referencer 

Haveplanter
NedCar

Netherlands Car B.V., oftest forkortet NedCar, er en nederlandsk bilfabrikant beliggende i Born. NedCar ejes siden efteråret 2012 af industrigruppen VDL Groep.

Baggrund 
Fabrikken blev opført i 1967 af bilfabrikanten DAF til at bygge firmaets personbiler som DAF 44 og DAF 55. Da Volvo overtog DAF's personbilsfabrikation i 1975, omdøbtes firmaet til Volvo Car BV og byggede modeller som Volvo 340 og Volvo 440.

I starten af 1990'erne planlagde Volvo at indstille den urentable bilproduktion. Den nederlandske stat var opsat på at beholde en stor arbejdsgiver, og siden Volvo fandt en strategisk samarbejdspartner i Mitsubishi Motors blev Volvo Car BV i august 1991 lavet om til Netherlands Car B.V., hvor Volvo, Mitsubishi og den nederlandske stat ejede hver en tredjedel af firmaet.

NedCar 
Fra slutningen af 1995 fremstillede NedCar søstermodellerne Volvo S40/V40 og Mitsubishi Carisma. I februar 1999 solgte den nederlandske regering sine aktier i NedCar til Volvo og Mitsubishi. Mitsubishi blev eneejer af NedCar i marts 2001, da Volvo solgte deres aktier. Volvo forlod til slut Born i 2004 og lod efterfølgeren S40/V50 fremstille i Gent, Belgien.

Mitsubishi fortsatte produktionen af Colt til det europæiske marked. Mellem 2004 og 2006 fremstilledes også den kortlivede søstermodel Smart Forfour. Siden 2008 bygges også SUV'en Outlander i Born.

I 2012 meddelte Mitsubishi, at man forventer at sælge NedCar på grund af alt for lav belægning. Firmaet blev købt af det nederlandske VDL Groep, som har ført forhandlinger med BMW om at fremstille Mini i Born fra og med 2014.

Kilder

Eksterne henvisninger 
 Officielt websted (på engelsk)

Bilproducenter fra Nederlandene
Limburg
Etableret i 1967
VDL
London League 1902-03

London League 1902–03 var den syvende sæson af den engelske fodboldliga London League. Ligaen havde deltaglse af 27 hold fordelt på tre divisioner, som hver spillede en dobbeltturnering alle-mod-alle. Premier Division blev vundet af Tottenham Hotspur FC, som dermed vandt ligaen for første gang.

De seks hold i Premier Division spillede denne sæson også i andre ligaer. Woolwich Arsenal FC spillede i Football League Second Division, mens de fem andre hold spillede i både Southern League og Western Football League.

Resultater

Premier Division

Division One

Division Two

Kilder / eksterne henvisninger 
 Non-League Matters - London League 1896-1910  
 Football Club History Database

Noter 

Sæsoner i London League
Fodbold i 1902
Fodbold i 1903
London League 1903-04

London League 1903–04 var den ottende sæson af den engelske fodboldliga London League. Ligaen havde deltaglse af 28 hold fordelt på tre divisioner, som hver spillede en dobbeltturnering alle-mod-alle. Premier Division blev vundet af Millwall Athletic FC, som dermed vandt ligaen for første gang.

De syv hold i Premier Division spillede denne sæson også i andre ligaer. Woolwich Arsenal FC spillede i Football League Second Division, mens Millwall FC og Fulham FC spillede i Southern League. De sidste fire hold spillede i både Southern League og Western Football League.

Denne sæson blev imidlertid den sidste med Londons førende klubber i London League, eftersom alle syv hold i Premier Division forlod ligaen efter sæsonen. Det betød, at de 10 hold i Division One, der forblev i ligaen, alle blev rykket op i Premier Division, og de fire tilbageværende hold i Division Two blev alle oprykket til Division One. For at kunne opretholde formatet med tre divisioner, blev der efter sæsonen optaget 11 nye hold i ligaen, hvoraf de fire blev placeret i Division One.

Resultater

Premier Division

Division One

Division Two

Kilder / eksterne henvisninger 
 Non-League Matters - London League 1896-1910  
 Football Club History Database

Noter 

Sæsoner i London League
Fodbold i 1903
Fodbold i 1904
Julia Schacht

Julia Elise Schacht (født 1982 på Helgøya, Ringsaker) er en norsk filmskuespiller som debuterede i filmen Naboer.

Hun var uddannet ved Kunsthøgskolen i Oslo KHiO skuespiller BA 2008/2009, samt ved skuespillerlinjen på NISS i Oslo.

I 2005 blev Julia Schacht kåret som årets mest sexy af magasinet Mann.

Udvalgt filmografi 
 Hjelp, vi er i filmbransjen (2011)
 Få meg på, for faen (2011)
 Bambieffekten (2011)
 Kurt Josef Wagle og legenden om fjordheksa (2010)
 Svik (2009)
 Naboer (2005)

Eksterne henvisninger 
 Profil på filmweb.no 
 

Filmskuespillere fra Norge
Johan Richter

Johan Richter er navnet på flere personer:

 Johan Richter (maler) (1665-1745) – svensk-italiensk maler
 Johan Richter (opfinder) (1901-1997) – norsk ingeniør, fabrikant og opfinder (Johan Christopher Fredrik Carl Richter)
 Johan Richter (arkitekt) (1925-1998) – dansk arkitekt (Johan Vondriak Richter)

Se også 
 Johann Richter
Leonardo De Lorenzo

Leonardo De Lorenzo (29. august 1875 i Viggiano – 29. juli 1962 i Santa Barbara) var en italiensk fløjtenist og komponist.

Kendte værker 
Appassionato, for fløjte, op. 5
Saltarello, for fløjte, op. 27
9 grosse Künstler-Studien, for fløjte
Non plus ultra, 18 Capriccios for fløjte, op. 34
Pizzica-Pizzica, for fløjte, op. 37
Idillio, for fløjte og klaver, op. 67
Sinfonietta (Divertimento Flautistico), for 5 fløjter, op. 75
Trio Eccentrico, for fløjte, klarinet og fagot, op. 76

Eksterne henvisninger 
 Leonardo De Lorenzo  på flutiste.com
 Internationale Leonardo De Lorenzo Konkurrence

Fløjtenister fra Italien
Komponister fra Italien
Klassiske fløjtenister
Personer fra Basilicata
Clásica de San Sebastián 2013

Clásica de San Sebastián 2013 er den 33. udgave siden 1981 af det spanske cykelløb Clásica de San Sebastián. Løbet vil blive afholdt 27. juli 2013 i omkring San Sebastián i Baskerlandet. Det er løb nummer 20 ud af 29 i UCI World Tour 2013. Rytterne skal i alt køre 234 km.

Løbet bliver kørt samme dag som det polske etape- og World Tour-løb Polen Rundt begynder.

Det er uvist om sidste års mester, spanieren Luis León Sánchez kommer til start for at forsvare sin titel. I starten af februar 2013 blev han af sit hollandske hold  suspenderet på ubestemt tid, da de havde igangsat en undersøgelse af om Sánchez var indblandet i Operacion Puerto-dopingskandalen.

Deltagende hold 
Fordi Clásica de San Sebastián er en del af UCI World Tour, er alle 18 UCI ProTour-hold automatisk inviteret og forpligtet til at sende et hold. Derudover kan løbsarrangøren invitere et antal hold fra lavere rækker.

UCI World Tour 
Clásica de San Sebastián er i kategori 4 på UCI World Tour 2013 og giver følgende point til det samlede årsresultat:

Eksterne henvisninger 
 Clásica de San Sebastiáns officielle hjemmeside

Referencer 

UCI World Tour 2013
Johan Richter (maler)

Johan Richter (også Giovanni Richter) (født 1665 i Stockholm, død 27. december 1745 i Venedig) var en svensk vedutmaler aktiv i Italien. Han var bror til David Richter den yngre, Bengt Richter og Christian Richter og fætter til David Richter den ældre.

Han kom 1686 i lære hos Johan Sylvius på Drottningholm Slot, hvor han blev til ca. 1692. Omkring 1710 rejste han til Venedig, hvor han nævnes som aktiv fra 1717 og var elev af Luca Carlevarijs.

Galleri

Kilder 
Biography

Malere fra Sverige
Vedutmalere
Barokmalere
Personer fra Stockholm
Svenskere i 1600-tallet
Karl-Heinz Tritschler

Karl-Heinz Tritschler (16. september 1949) er en tidligere fodbolddommer fra Vesttyskland. Han dømte internationale kampe under det internationale fodboldforbund, FIFA, fra 1982 til 1991.

Han dømte finalen i Mesterholdenes Europa Cup 1988-89 mellem AC Milan og Steaua București. En kamp som AC Milan vandt 4-0.

Han dømte deusedn ved Sommer-OL 1988 i Seoul, hvor han dømte gruppekampen mellem  og .

Se også 
Liste over fodbolddommere der har dømt Champions League-finalen

Eksterne henvisninger 
 Palmarès

Referencer 

Fodbolddommere fra Tyskland
Fodbolddommere under sommer-OL
Vattenfall Cyclassics 2013

Vattenfall Cyclassics 2013 er den 18. udgave siden 1996  af det tyske cykelløb Vattenfall Cyclassics. Løbet vil blive afholdt 25. august 2013 i omkring Hamborg. Det er løb nummer 23 ud af 29 i UCI World Tour 2013.

Løbet bliver kørt dagen efter at det spanske etape- og World Tour-løb Vuelta a España er begyndt.

Deltagende hold 
Fordi Vattenfall Cyclassics er en del af UCI World Tour, er alle 18 UCI ProTour-hold automatisk inviteret og forpligtet til at sende et hold. Derudover kan løbsarrangøren Upsolut Sports invitere et antal hold fra lavere rækker.

UCI World Tour 
Vattenfall Cyclassics er i kategori 4 på UCI World Tour 2013 og giver følgende point til det samlede årsresultat:

Eksterne henvisninger 
 Vattenfall Cyclassics officielle hjemmeside

Referencer 

UCI World Tour 2013
2013
Jacob Coning

Jacob Jacobzoon Coning, også Jacob Koninck den yngre (ca. 1647 i Haag – 16. juli 1724 i København) var en hollandsk maler, fætter til Philips Koninck. Han er især kendt som prospektmaler og var den første til at udbrede denne genre i Danmark.

Baggrund 
Han var søn af maleren Jacob Aertszoon Koninck og Susanne Dalbenij og skal have været elev af sin fader og af Adriaen van der Velde. Coning ankom til København fra Amsterdam i 1676. 27. maj samme år klagede han til kongen over at være blevet forulempet og bestjålet af medlemmer af malerlauget. Den 9. marts 1677 bad han kongen om beskærmelse, og fik 30. april samme år kongelig bevilling på at leve som fri kunstner, uafhængig af malerlauget. 1690 tog han borgerskab som maler.

Hofmaler 
Fra 1680 var Jacob Coning i tjeneste for hoffet, og stillingen har han sikkert fået gennem sin hustru, som var kammerpige hos dronning Charlotte Amalie. Han havde fast stilling som hofmaler med 400 rigsdaler kurant i det mindste fra 1698, og var den 6. oktober 1701 en af de seks kunstnere, der søgte kong Frederik IV om at overtage protektoratet over et af dem dannet kunstnersocietet/kunstakademi. De øvrige var Thomas Quellinus, Hendrik Krock, Wilchen Riboldt, Otto de Willarts og Georg Saleman. Coning malede primært prospekter og portrætter, men udførte også håndværkspræget arbejde som forgyldning af rammer m.m. Han havde også en del opgaver som portrætmaler for adelen. 3. september 1682 tog han sin fætter Daniel Danielszoon Coning i lære. Denne stak imidlertid af fra pladsen, men blev senere en kendt blomstermaler i England. 

Han var til forskellige tider, således bl.a. 1698-99 med kongelig understøttelse, i Norge, fra hvilket år Bertel Christian Sandvig nævner "et Landskab med Byen Frederiksstad i Norge", og 1705, da han daterer en tegning fra Christiania. På førstnævnte rejse skulle Coning male prospekter til Frederiksberg Slot.

Økonomisk ruin 
Conings arbejde for hoffet og adelen var ikke nok til at sikre ham økonomisk: I 1697 fik han kongelig bevilling til at bortlodde sine billeder, og i 1711 ansøgte han uden held om tilladelse til det samme. I 1719 holdt han auktion over sine malerier. Han tilbragte sine sidste leveår i den reformerte menigheds fattighus i Store Kongensgade.

Vurdering 
Jacob Coning blev højt værdsat i sin samtid og umiddelbare eftertid. En nutidig vurdering anser han for en dygtig prospekt- og portrætmaler, men en dårlig kolorist.

Ægteskaber 
Coning blev gift 1. gang 1679 med Dorothea Ehrenburg (vistnok begravet 7. juni 1709) og 2. gang 1715 i København med Catharina Hindael eller Kindael (begravet 29. november 1735 sammesteds), datter af kgl. skipper Johann Hindael (Kindael) og NN. 

Han er begravet på Reformert Kirkegård.

Der findes to selvportrætter af Coning: Selvportræt på billede af Frederikshald (1699, Norsk Folkemuseum, Bygdøy) og et selvportræt fra 1713.

Galleri

Kilder 
 

Malere fra Nederlandene
Personer fra Haag
Hofmalere fra Danmark
Vedutmalere
Portrætmalere
Personer i Dansk Biografisk Leksikon
Danskere i 1600-tallet
Danskere i 1700-tallet
Barokmalere
Afsharidriget

Afsharerne () var medlemmer af et Iransk dynasti af tyrkisk oprindelse, som regerede over Persien i det 18. århundrede. Dynastiet var fundet i 1736 af millitærkommandøren Nader Shah, som udråbte sig selv til konge af Iran. Under Naders regeringstid nåede Iran sin største udstrækning siden sassaniderne. Efter hans død blev det meste af hans imperium delt op mellem zandierne og durranierne, og Afsharidriget blev begrænset til en lille lokal tilstand i Khorasan. Afshariddynastiet blev til sidst væltet af Mohammad Khan Qajar i 1796.

Grundlæggelsen af dynastiet 

Nader Shah blev født (som Nader Qoli) i en ydmyg nomadisk familie af Khorasan, hvor han blev en lokal krigsherre. Hans vej til magten begyndte, da Ghilzai Shah Mahmud væltede den svage safavidiske Shah Sultan Husayn i 1722. Samtidig, greb osmanniske og russiske styrker persisk jord. Nader gik sammen med Sultan Husayn søn af Tahmasp II og førte modstanden mod afghanerne, de smed deres leder Ashraf Khan ud af hovedstaden i 1729 og oprettede Tahmasp på tronen. Nader kæmpede for at genvinde de landområder tabte til osmannerne og genoprette persisk kontrol af Afghanerne. Mens han var væk i øst for at bekæmpe afghanerne, tillod Tahmasp osmannerne at generobre territorium i vest. Nader havde därför Tahmasp afsat til fordel for sin lille søn Abbas III i 1732. Fire år senere, efter at han havde generobret det meste af det tabte persiske lande, var Nader sikker nok til at selv få proklameret Shah i sin egen ret ved en ceremoni på Mugan Plain.

Kilder 

Forhenværende asiatiske lande
Herman Valentiner

Herman Valentiner (8. maj 1850 på Gjorslev – 17. september 1913 på Frederiksberg) var en dansk matematiker og matematisk direktør i forsikringsselskabet Dan.

Han blev student fra Roskilde Katedralskole i 1867 og immatrikulerede derefter ved Københavns Universitet. Her tog han Magisterkonferens (mag.scient.) i matematik og naturfag i 1873. Han erhvervede doktorgraden  (dr.phil.) i 1881 med disputatsen Bidrag til Rumkurvernes Teori, som i tysk oversættelse blev publiceret i det ansete tidsskrift Acta Mathematica.

Valentiner opnåede aldrig en akademisk stilling selv om hans originalitet i forskning og hans store generelle viden rakte til det. Han blev dog indvalgt i Videnskabernes Selskab i 1888. Og han var med i bestyrelsen for Dansk Matematisk Forening i foreningens unge år.

Efter i mange år at have undervist, først ved Hærens Officersskole, senere også ved Polyteknisk Læreanstalts adgangskursus, blev Herman Valentiner i 1900 matematisk direktør for Livsforsikringsselskabet Dan. 

Han er begravet på Vestre Kirkegård.

Kilder 
  Dansk Biografisk Leksikon

Matematikere fra Danmark
Medlemmer af Videnskabernes Selskab
Personer i Kraks Blå Bog (afdøde)
Personer i Dansk Biografisk Leksikon
Danskere i 1800-tallet
Danskere i 1900-tallet
Faglitterære forfattere fra Danmark
Forsikringsdirektører fra Danmark
Herman
Dansksprogede forfattere fra Danmark
Pampas

Pampas (fra Quechua: slette) er et frugtbart sletteområde omkring Buenos Aires i Argentina. Den dækker størstedelen af provinserne Buenos Aires, La Pampa og Santa Fe samt dele af Córdoba. Videre strækker den sig ind i Uruguay og delstaten Rio Grande do Sul i Brasilien.

Pampasen, der ikke er lige så tør som cerradoen, er en naturtype, der findes i flere verdensdele, men som dér har andre navne. I Nordamerika kaldes naturtypen prærie, i Eurasien steppe, i Afrika savanne og i Sydafrika veld.

Se også 
 Græsslette

Argentinas geografi
Naturtyper